Krisón z Himery

Krisón (Krisón) bol trojnásobný olympijský víťaz behu na jedno stadion v piatom storočí pred Kr.Eusebios, Kronika 2,193.

Krisón z Himery zvíťazil v behu na jedno stadion na olympijských hrách v rokoch 448, 444 a 440 pred Kr. Antický autor Pausanias uvádza, že Atény a Sparta uzatvorili mier na tridsať rokov a vymedzili si vlastné záujmové sféry v treťom roku po olympijských hrách, keď zvíťazil Krisón z Himery.Pausanias, Periégésis tés Hellados, 5,23,4. Všetky tri olympijské víťazstvá Krisóna uvádza aj historik Diodoros, a to v súvislosti s datovaním udalostí, ktoré sa v tých rokoch udiali v starovekom Ríme a Grécku.Diodoros, Bibliotheca historia, 12,5.Diodoros, Bibliotheca historia, 12,23.Diodoros, Bibliotheca historia, 12,29.

Beh na jedno stadion bola najstaršia disciplína, v ktorej sa na hrách súťažilo. Zavedenie behu na dve stadiá (diaulos) sa uskutočnilo na 14. hrách v roku 724 pred Kr. Vzdialenosť stadia (600 stôp) sa pohybovala zhruba od 175 do 200 metrov (olympijské stadion 192,27 metra).

 Referencie a bibliografia 

 Pozri aj 
 Zoznam olympijských víťazov staroveku

Kategória:Víťazi starovekých olympijských hier v behu na jedno stadion